cyanic-selkie/wikianc huggingface dataset:
Lørenskog Mannskor
Lørenskog Mannskor sto i flere år som arrangør av Akershus Sangerforbunds konserter, og siden 2004 har koret annet hvert år sammen med Lørenskog Damekor vært arrangør av Lørenskog Sangfestival. Et annet fast fellesinnslag med damekoret er adventskonserten i Fjellhamar kirke. Koret har også gjort suksess med allsangkonserter i Storstua.
Marek Jaskółka
Marek Jaskółka (født 19. april 1976) er en polsk triatlet. Han representerte landet sitt under Sommer-OL 2012 i London, der han kom på 47.-plass.
Iveta Vacenovská
Iveta Vacenovská (født 22. mars 1986) er en tsjekkisk bordtennisspiller. Hun representerte Tsjekkia under Sommer-OL 2012 i London etter å ha kvalifisert seg via verdensrankingen som ble lagt frem etter verdensmesterskapet i bordtennis 2011.
Vestopland
Redaktør var Torstein Lange, som hadde arvet Gjøviks Blad i 1914 etter sin far, redaktør og trykker Fredrik Olsen Lange. F.O. Lange var en drivende og dyktig avismann som hadde mangedoblet opplaget siden han overtok avisa i 1877. Det samme kunne man ikke si om sønnen Torstein. En nær medarbeider som arbeidet sammen med ham i mange år, sa at han på de fleste områder var ukvalifisert for jobben.
Cytherelloidea sarsi
Cytherelloidea sarsi er en art innenfor Cytherelloidea - som igjen er en av seks slekter i familien Cytherellidae - den eneste familie i ordenen Platycopida  av muslingkreps som er små krepsdyr. Denne slekten består av 43 arter, hvorav tre er utdødde.
Johan Henrik Rye
Johan Henrik Rye var sønn av oberstløytnant Mathias Andreas Rye og hustru Elisabeth Johanne Lind, og bror til den kjente offiseren Olaf Rye. Han var gift med Jacobine «Bina» Ulrica Alstrup (1784–1851). Deres datter Thale Cathrine ble gift med sin fetter, statsminister Niels Rye.
Galleri Bodøgaard
Om samlingen
I tillegg har galleriet en omfattende fast samling med flere hundre objekter av omkring hundre billedkunstnere og kunsthåndverkere. Samlingen inneholder både historiske verker og samtidskunst, og er i hovedsak tematert med kunstverk skapt av kunstnere fra Nord-Norge eller med en eller annen tilknytning til landsdelen eller Nordkalotten.
Palamu (distrikt)
Palamu (hindi: पलामू जिला ) er et distrikt i den indiske delstaten Jharkhand. Distriktets hovedstad er Daltonganj.
Demografi
Ved folketellingen i 2011 var det 1,936,319 innbyggere i distriktet, mot 1,537,465 i 2001. Den urbane befolkningen utgjør 11,66 % av befolkningen.
Junior-VM i curling 2012
Junior-VM i curling 2012 ble arrangert i Östersund i Sverige i 2012.
Christian Severin Balle Røyem
Familie
Han var sønn av overtollbetjent Røyem og Henriette Elisabeth født Schmyder. Han var gift med Margrethe Marie Grønn; ekteparet fikk syv barn.
Ordener og utmerkelser
Christian Røyem ble den 6. august 1860 slått til ridder av St. Olavs Orden «for fortjenstlig Embedsvirksomhed».
Ballington Booth
På samme måte som William Booth ble kalt General i Frelsesarmeen, ble Ballington Booth kalt General i Volunteers of America. Han var i denne stillingen i 43 år, fram til sin død.
Folke Dahlberg
Biografi
Et Folke Dahlberg-selskap ble etablert i år 2002.
Salairryggen
Salairryggen (russisk: Салаирский кряж – Salairskij krjazj) er et erodert platålignende høydedrag i Sør -Sibir i Russland. Det er en naturlig fortsettelse av Altajfjellene, og skiller Kuznetsksenkningen fra slettelandet i nedslagsfeltet til elva Ob. Hovedryggen ligger nesten parallelt med Kuznetsk Alatau. Høyderyggen er rundt 300 kilometres lang og 15-40 kilometer bred. Det høyeste punktet er Kivda på 621 moh.
Ørjan Grønnevig
Han har vunnet 6 NM-gull og 16 NM-medaljer på 5,000 meter, 10,000 meter, halvmaraton og terrengløp siden 2011.
«Øster Riisøer 3»
Historie
Kanonjoller var det ganske greit å bygge i Norge ved norske skipsverft. De var vant til å bygge treskrog av denne størrelsen. Også den viktigste utrustningen – kanonen – kunne produseres i Norge.
Carl O. Tangen
Liv og virke
I 1937 ble Tangen forretningsfører i NSF. Han var også formann i Oslo Lokale Samorganisasjon. Vinteren 1940 ble Carl O. Tangen dømt til ett års fengsel for ærekrenkelse mot fremmed stats overhode, etter anmodning fra det nazistiske Tyskland. Foranledningen var et oppslag i Alarm 9. desember 1939 hvor Hitler, Hermann Göring og Joseph Goebbels omtales på en lite flatterende måte. For Hitlers vedkommende het det: ''«Enkel, men stinkende mekanisme bestående av en skitten tannbørste over kjeftamentet og en gramofon med utslitne gamle skiver. Antakelig resultat av en lettsindig rasekjendsel mellom guden Odin og en ur-arisk zigøynerpike.» Gøbbels fikk også sitt: «Et misfoster som av misforståelse ansees for å være det manglende ledd mellom aper og mennesker, trots livlige protester fra apenes side.» Om Gøring het det: «Levende bevis på de svenske internerings- og sinnssykelovenes lettsindige bestemmelser. Mange anser at han ble utskrevet som helbredet 10 år for tidlig. Andre derimot mener at han ble sluppet ut 20,000 år for sent.»''
3. februar 1940, sto det i Alarm: ''«Etter begjæring av den tyske legasjon i Oslo har påtalemyndighetene konfiskert 'Alarm' nr. 25 1939 og utstedt siktelse mot bladets ansvarlige redaktør C. O. Tangen etter straffelovens paragraf 247, jmf. par. 96, jmf. par. 102 og 103 for æreskrenkelse mot fremmed stats overhode. Det gjeller i dette tilfellet Nazi-Tysklands overhoder Hitler, Gøring og Gøbbels. Resultatet av konfiskasjonen ble ytterst magert for politiet. Bare 6 eksemplarer ble funnet. De tilhører forresten arkivet og redaktøren har protestert ovenfor politimesteren og forlangt eksemplarene levert tilbake, i det en konfiskasjon fra arkivet strider mot enhver kotyme og dessuten visstnok mangler lovlig hjemmel. Redaktøren nektet å avgi forklaring til politiet og anså seg på ingen måte straffskyldig, i det han mente det lå høyt over hans evner å kunne ærekrenke menn som de tre naziførere.»''
Naboen (Prima Vera)
Maria Haukaas Mittet fremførte sangen i TV 2-programmet Hver gang vi møtes (sendt 9. februar 2019). Mathisen sa i samme program at inspirasjonen til Prima Veras tekst, skyldtes at Falsk/Mathisen hadde lest om en eller annen nabokrangel i en avis.
Nesma Airlines
Drift
Nesma Airlines første kommersielle flytur var den 18. juli 2010 fra Hurghada til Ljubljana. Flyselskapet opererer charterfly som knytter Egypts mest populære turiststeder til Europa og Midtøsten, i hovedsak til Saudi-Arabia, Storbritannia, Italia, Spania, Polen og Frankrike. Den 24. juni 2011 startet flyselskapet også ordinære rutefly til Tabuk og Ta'if i Saudi-Arabia.
Destinasjoner
Til:
Men mesteparten av flyselskapets nåværende virksomhet er sentrert rundt charterfly fra egyptiske feriesteder til følgende europeiske land:
Otto Palandt
Dr. jur. Otto Palandt (født 1. mai 1877 i Stade, død 3. desember 1951 i Hamburg) var en tysk jurist. Han var utgiver av verket som etter ham ble kalt Palandt, en lovkommentar til Bürgerliches Gesetzbuch (BGB). Han var medredaktør frem til 10. opplag, men forfattet selv ingen kommentarer.
Chris Sharma
Fjorten år gammel vant han den nasjonale buldrekonkurransen Bouldering Nationals. Ett år senere gikk Sharma sin første rute gradert 5.14c, det høyeste nivået i det amerikanske graderingssystemet på den tiden.
Otto Palandt
Han tok den første juridiske statseksamen i 1899 i Celle, og påbegynte samme år sitt Referendariat i Zellerfeld (Harz). I 1902 tok Palandt den juridiske doktorgrad ved Heidelberg-universitetet, og i 1904 avla han den annen juridiske statseksamen. Mellom 1906 og 1912 var han dommer ved amtsdomstolen i Żnin i Posen-provinsen. Fra 1912 var Palandt virksom ved landretten i Kassel. Under første verdenskrig var han dommer ved den keiserlige overretten i Warszawa. Senere ble han utnevnt til rettsråd ved overlandsretten i Kassel. Han gikk tidlig inn for nasjonalsosialismen og ble medlem av NSDAP i 1933. I 1934 ble Palandt utnevnt til president for Reichsjustizprüfungsamt. Han ble dermed en av de mest innflytelsesrike jurister i Tyskland. Samme år fikk han i oppdrag å delta i utarbeidelsen av en ny kommentar til BGB.
Eva Norvind
I 1962 flyttet hun til Canada og deretter til New York. Der hadde hun blant annet deltidsjobber som can-can-danser og Playboy-kanin. Etter at hun hadde fullført high school, dro hun i 1964 til Mexico for å studere spansk. I Mexico by fikk hun en liten rolle i et varieté-show på TV. Dette ble starten på en kortvarig karriere som filmskuespiller og sex-symbol. Etter eget utsagn ble hun imidlertid etter hvert svartelistet av filmprodusentene fordi hun hadde for sterke og åpne feministiske meninger, og skuespillerkarrieren tok slutt etter noen år.
Espen Knutsen
2000−2004: Tilbake i NHL
Vinteren 2002 spilte han for verdenslaget i NHL All-Star-kampen. Verdenslaget vant 8-5 mot Nord-Amerika og Shampo gjorde 4-5-målet. Han hadde også en målgivende pasning. Da han spilte for ble han kåret til beste norske spilleren i den svenska hockeyligan.
Selvregulering
Intensjons-atferdsgapet
Intensjons-atferdsgapet, dvs problemet med å omsette gode intensjoner (som f.eks. det å slutte å røyke) til konsistent atferd, er et begrep som har oppstått i kjølvannet av litteratur som omhandler Teorien om planlagt atferd. Denne teorien sier mest om motivasjon for endring og ikke så mye om selve endringsprosessen. Selvregulering, læringsteorier og kognitiv adferdsterapi er betegnelser som forklarer hvilke prosesser som foregår i dette gapet.
Generelt om selvregulering
Det har fått økende popularitet innen helsepsykologien de siste 20 årene. Nye teorier og ny forskning har økt forståelsen av selvregulering betraktelig, og selvreguleringsmodeller har blitt brukt i en rekke temaområder, som f. eks utdannelse, avhengighetslidelser og emosjonell kontroll.
Wilhelmstrasse
Etter andre verdenkrig
Men den britiske ambassaden ble gjenoppbygget i Wilhelmstrasse 70-71 mellom 1998 og 2000. Willy-Brandt-Haus, de tyske sosialdemokratenes partihovedkvarter ligger i gatens søndre del, i Wilhelmstrasse 140. Gaten er i dag avstengt av sikkerhetsmessige grunner ved den britiske ambassaden, og er dermed ikke en gjennomfartgate i byen.
Prinsen Strandcamping
Prinsen Strandcamping AS er en campingplass i Ålesund kommune i Møre og Romsdal. Den er i dag en familieeid bedrift som startet i slutten av 1920-årene. Campingplassen ligger 5 km fra Ålesund sentrum.
Ethel Smith
Ethel M. Smith (født 5. juli 1907, død 31. desember 1979) var en canadisk friidrettsutøver som deltok i De olympiske leker i 1928 i Amsterdam.
Big One
Big One er en serie frossenpizzaer som markedsføres av Stabburet. Pizzaene kjennetegnes ved at den har en tykk bunn, og finnes i mange varianter.
Cambuquira
Cambuquira er en kommune i delstaten Minas Gerais i sørøstregionen av Brasil.
Han Yucheng
Han Yucheng (født 16. desember 1978) er en kinesisk friidrettsutøver som konkurrerer i kappgang.
Lansbergia
Systematisk plassering
Slekten bør muligens plasseres i Xiphoscelidini.
Per-Erik Rundquist
Personlige liv
Rundquist studerte i sine unge år ved Otte Skölds målarskola, deretter fortsatte han studiene ved en reklamekunstskole. Han har hovedsakelig være i virksomhet som forfatter. Han var gift med skuespillerinnen Irma Christenson og far til skuespilleren Mikael Rundquist.
Bernardo Enrique Witte
Biskop ab Comcepción
Den 8. juli 1992 utnevnte pave Johannes Paul II ham til biskop av Concepción. Han ble innsatt i embedet den 30. august 1992.
Episkopalgenealogi
Hans episkopalgenealogi er:
Ptychodesthes
Ptychodesthes er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).
Jordana Brewster
Karrière
Brewster fikk sin første store rolle som 18-åring i Robert Rodriguez' The Faculty i 1998. Det var imidlertid ikke før tre år senere verden virkelig fikk øynene opp for henne, da hun spilte Mia Toretto for første gang i The Fast and the Furious. Deretter gikk det tre år før hun spilte inn sin neste film, D.E.B.S. (2004). I 2006 spilte hun den romantiske interessen til James Franco i Annapolis, hvor også Tyrese Gibson var med. De to spilte senere sammen i Fast Five.
Tsegai Tewelde
Tsegai Tewelde (født 8. desember 1989) er en eritreiskfødt britisk friidrettsutøver som konkurrerer i maraton.
Han representerte Storbritannia under Sommer-OL 2016 i Rio de Janeiro, der han ikke fullførte maratonløpet.
Seljebuskmåler
Levevis
Seljebuskmåleren finnes helst i skogkanter og andre steder der det vokser busker og småtrær. Larvene kan finnes på mange ulike busker og løvtrær, blant andre selje og blåbær. De voksne målerne flyr i juli – september, og kan dermed skilles fra den ellers meget like orebuskmåleren (Hydriomena impluviata) på flygetiden – orebuskmåleren flyr i mai – juni.
Ewald Nowotny
Utdanning og yrkeserfaring
Nowtony studerte jus og statsvitenskap (government science) ved Universitetet i Wien og Institute for Advanced Study i Wien, og i 1967 tok han doktorgrad innen jus ved Universitetet i Wien. Han er også æresdoktor innen samfunnsvitenskap og samfunnsøkonomi ved Alpen-Adria-Universität Klagenfurt, en tittel han ble tildelt i 2008.
Madagaskar under Sommer-OL 2008
30px|Judo Judo
Menn
Sognefjellshytta
Hytta har vært utvidet flere ganger. Et nytt overnattingsbygg ble åpnet i 2003, og på høsten 2009 ble det bygget åtte nye rom med dusj og toalett. Sommeren 2015 ble et mellombygg (260 m2) med ny resepsjon ferdig (Jensen & Skodvin Arkitektkontor). Dette er kjent for sin særegne arkitektur.
Rosenlundsbron
Rosenlundsbron er en bro over Vallgraven i Göteborg, som forbinder Pusterviksplatsen med Sahlgrensgatan/Hvitfeldtsplatsen. Ved broen møtes Rosenlundskanalen og Vallgraven. Broen er 30 meter lang og 15 meter bred.
U20-VM i friidrett 2018 – Tresteg menn
Tresteg for menn under U20-VM i friidrett 2018 ble arrangert på Ratina stadion i Tammerfors 13 og 14. juli 2018.
Klapperslanger
Klapperslanger er en egen underfamilie av hoggormer som er oppkalt etter «ranglen» som de har på halen, og som brukes som advarsel når de føler seg truet. De fleste klapperslanger parer seg om våren, og alle artene føder levende unger. Mødrene passer på avkommet i 7-10 dager etter fødselen.
Vest-Samoa under Sommer-OL 1996
Vest-Samoa under Sommer-OL 1996. Fem sportsutøvere fra Vest-Samoa deltok i tre grener, boksing, friidrett og vektløfting under Sommer-OL 1996 i Atlanta. Det var fjerde gangen som Vest-Samoa deltok i et sommer-OL, de vant ingen medaljer.
Caroline Espiau
I kontinentalcupen er hennes beste plassering i sommercupen 3.-plass i Bischofsgrün 8. august 2009. I vintercupen er 4.-plass i Zakopane 6. mars 2010 hennes beste plassering. Sammenlagt i kontinentalcupen ble hun nummer 41 i sesongen 2007-08.
Presidentvalget i Russland 2004
Kandidater
Irina Khakamada som er av japansk herkomst fikk sovjetisk statsborgerskap i 1950, tok rollen under valgkampen som en av Putins største kritikere. Hun var medlem av Dumaen for åtte år, men tapte gjenvalg i 2003.
Joseph Wright jr.
Wright var sønn av Joseph Wright som vant sølv- og bronsemedaljer i roing under Sommer-OL 1904 i St. Louis og 1908 i London.
Dolkfisk
Utseende og levemåte
Arten lever på en dybde på mellom 200 og 1700 m (ungfisk høyere oppe), men vandrer høyere opp i løpet av natten for å spise. Maten består av krepsdyr, blekksprut og fisk.
Alemu Bekele
Alemu Bekele (født 23. mars 1990) er en etiopiskfødt bahrainsk friidrettsutøver som konkurrerer i maraton.
Han representerte Bahrain under Sommer-OL 2016 i Rio de Janeiro, der han ikke fullførte maratonløpet.
København i 1728
Opp på kartet er øst, der det på de fleste kart er nord.
Europaparlamentsvalget i Danmark 2019
Danmarks EU-kommissær i perioden 2014–2019, Margrethe Vestager, ble utpekt av Alliansen av liberale og demokrater for Europa som deres kandidat til president i Europakommisjonen ved dette valget. Venstre, Radikale Venstre og Liberal Alliance tilhører denne partigruppen. Venstre ble ansett som valgets vinner, og Radikale Venstre gjorde sitt hittil beste europaparlamentsvalg. Socialistisk Folkeparti vant et andre mandat. Dansk Folkeparti gikk, som ventet, sterkt tilbake. Folkebevægelsen mod EU ble for første gang siden 1979 ikke representert i Europaparlamentet, mens Enhedslisten kom inn.
Everybody’s Got Something to Hide Except Me and My Monkey
Parodi
Beatallica har parodiert denne sangen, sammen med «Ticket to Ride» av The Beatles og «Ride the Lightning» av Metallica, i en sang kalt «Everybody's Got a Ticket to Ride Except for Me and My Lightning». Dette ble utgitt i 2009 på albumet Masterful Mystery Tour.
Frithjof Smith-Hald
Liv og virke
Han var sønn av justissekretær Christian Fredrik Smith og Karen Christine Hald. Derfor ble etternavnet Smith-Hald. Selv giftet han seg med Anna Ida Østrup Dahl (1854–1944) som var søster av landskapsmaleren Hans Dahl (1849–1937). De ble foreldre til Frithjof Smith-Hald (1879–1928) og maleren Bjørn Smith-Hald (1883–1964). Datteren Helga Smith-Hald (født 1877) ble komponist og giftet seg i Paris i 1909 med den amerikanske George Edward Gouraud (1842–1912).
Filaenis av Samos
Beskrivelse
Dette er en av de få profesjonelle råd for kjærlighetsanliggende og som autoritativ håndbok for vellysten som var skrevet av en kvinne og spredt i omfattende grad blant de øvre klasser i antikken. Det har blitt funnet noe korte fragmenter fra håndboken, inkludert innledende ord, har blitt gjenoppdaget blant Oxyrhynchus papyri (P.Oxy. 2891). De begynner
Omtaler
Det er mulig at Filaenis ikke er en historisk person. Navnet var ikke uvanlig, og det ble benyttet i diminutiv (forkortet) utgave som Filaenion som en generell henvisning til en hetære eller prostituert. Forestillingen om den lærde hetære finner sin bekreftelse i tradisjonen som tilskrev hetærer avhandlinger i vers og prosa om symposion og ulike erotiske emner. Det har vært relativt vanlig for pornografiske verker i alle tidsaldre å tilskrive dem til en bestemt kurtisane. Som sådan kan navnet Filaenis ha representert en prototype av skjøge.
Abraham Niyonkuru
Abraham Niyonkuru (født 26. desember 1989) er en burundisk friidrettsutøver som konkurrerer i maraton.
Trandal
Trandal er en liten bygd i Hjørundfjorden i Ørsta kommune på Sunnmøre. Trandal har 20 innbyggere og to virksomheter i form av Christian Gaard Bygdetun, et serveringssted som tiltrekker seg folk fra både fjern og nær, og turistbedriften Trandal Fjordhytter.
Før frostnettene
Handling
Knut Holmen (spilt av Arne Lie) feirer sin førtiårsdag med å begynne å lete etter sin ungdom. Han treffer den unge kvinnen Vera Boye (Anne-Lise Tangstad). Hun blir Holmens heftige romanse i noen få høst-uker. En venn låner Knut en leilighet, som han fritt anvender til å være utro mot sin egen kone.
Junior-VM i curling 2016
Junior-VM i curling 2016 ble arrangert i København i Danmark i 2016.
Marianne Zetterström
Marianne Ivarsdotter Zetterström (født Enhörning 9. september 1912, død 29. november 2011) var en svensk journalist, forfatter og kåsør.
Bruno Pais
Bruno Pais (født 10. juni 1981) er en portugisisk triatlet. Han representerte landet sitt under Sommer-OL 2012 i London, der han kom på 41.-plass.
Smicorhina
Utbredelse
Slekten er utbredt i Vest-Afrika (Guinea, Kamerun).
H-moll
h-moll en toneart som bygger på grunntonen h. Tonearten er skrevet med to kryss; F og C. Grunnakkorden består av tonene H, D og F. På engelsk benevnes h-moll som B minor (Bm).
Tilbakefall
Marlatt og Gordons kognitive atferdsmodell
G. Alan Marlatt og J.R. Gordon har utviklet en kognitiv atferdsmodell som illustrerer prosessen ved et tilbakefall, eller at en klarer å stå imot, når en skal endre en negativ helseatferd. Tilbakefall er et stort problem ved blant annet rusmiddelavhengighet, tvangshandlinger, overvekt og depresjon, og ofte en viktig komponent i helseintervensjonsprogrammer. Modellen til Marlatt og Gordon illustrerer hva som skjer når en person som ønsker å endre en negativ helseatferd befinner seg i en høyrisikosituasjon, som dermed gjør en ekstra sårbar for et eventuelt tilbakefall eller glipp. Dette kan medføre både positive og negative konsekvenser.
Francisco Antonio Mourelle
Maurelleøya i den kanadiske provinsen Britisk Columbia er oppkalt etter ham.
G. Alan Marlatt
G. Alan Marlatt Ph.D er professor i psykologi ved University of Washington, og direktør ved The Addictive Behaviors Research Center ved samme universitet. Marlatts hovedfokus innenfor både forskning og klinisk arbeid, har vært vanedannende atferder som for eksempel alkoholisme og nikotinavhengighet (Marlatt, 1992), og han har utført banebrytende og viktig forskning innenfor områdene: skadereduksjon, generelle helseintervensjoner og tilbakefallsproblematikk.
Samoa under Sommer-OL 2004
Samoa under Sommer-OL 2004. Tre sportsutøvere, to menn og en kvinne fra Samoa deltok i to sporter, friidrett og vektløfting under Sommer-OL 2004 i Athen. Det var sjette gangen som Samoa deltok i et sommer-OL. De vant ikke noen medaljer.
Verdensarven i Frankrike
Verdensarvområdene spenner over mer enn 35 000 års fransk historie. Det eldste verdensarvminnet er Vézèredalens hulemalerier og bosetninger; det yngste er restaureringen av Le Havre 1945–64. Noen av kulturminnene er fra romertiden, men de fleste av verdensarvobjektene er fra middelalderen og renessansen, og minner om Frankrikes historie som sentraleuropeisk kulturnasjon og stormakt. Befestede middelalderbyer, kloster, katedraler, renessansens byplanlegging, og slott fra flere perioder dominerer listen.
Kukulkanpyramiden
Kukulkanpyramiden, også kjent som Kukulkantempelet og «El Castillo», er et pyramideforma byggverk i den mayiske ruinbyen Chichen Itza i Yucatán i Mexico. Pyramiden er stedets mest kjente bygg, og dominerer den sentrale plassen. Den blei bygd av itza-mayaene på 1100-tallet i den mye eldre byen Chichen Itza, som stammer fra 500-tallet.
Pilgerodendronslekten
Papuacedrus papuana er eviggrønn og når 2-20 meter, med smal, konisk kroneform. Diameteren på stammen kan bli over én meter. Arten har skjellaktige nåler som sitter tett på kvistene. Konglene er inntil 12 mm lange, har fire skjell, hvorav to er sterile og to fertile med to vingede frø hver.
Darrell Harper
Buffalo Bills
I NFL Draft i 1960 ble Harper valgt av Detroit Lions i 15. runde (#171). Han valgte heller å signere med Buffalo Bills i den nye American Football League. Han spilte halfback og placekicker for Buffalo Bills i 1960 og ledet ligaen med ti ekstrapoeng. Klokken 14:08 søndag 11. september 1960 tok Harper det første avsparket i lagets første seriekamp noensinne. Han scoret også de første offisielle poengene i lagets historie med et field goal fra 35-yard linjen. Etter å ha tatt en 3–0 ledelse etter field goalet klarte ikke Buffalo å score igjen, og tapte 27–3 mot New York Titans.
MIM-23 Hawk
Hawk ble erstattet av MIM-104 Patriot i US Army i 1994. Den siste amerikanske brukeren var US Marine Corps, som brukte det inntil 2002 da det ble erstattet av det bærbare kortdistanse-missilet FIM-92 Stinger. Missilet ble også produsert utenfor USA; i Vest-Europa, Japan og Iran. Amerikanske styrker har aldri brukt Hawk i kamp, men det har blitt brukt utallige ganger av andre nasjoner. Det ble produsert omtrent 40 000 missiler av denne typen.
Lyngen sorenskriveri
Neste endring av jurisdiksjonsområde fant sted i 1964. Deler av Hillesøy, samt de tidligere øydelene av Tromsøysund kommune med unntak av Tromsøya ble lagt inn under Lyngen sorenskriveri. Ullsfjord og fastlandsdelene av tidligere Tromsøysund kommune ble overført til Malangen sorenskriveri. Fra 1. april 1985 ble Balsfjord kommune overført til Lyngen sorenskriveris jurisdiksjonsområde.
1. juli 1990 ble Lyngen sorenskriveri nedlagt. Embetets jurisdiksjonsområde ble fra denne dato en del av den nyopprettede Nord-Troms herredsrett sitt distrikt.
Arkiv
Arkivet etter Lyngen sorenskriveri er avlevert til Statsarkivet i Tromsø i flere omganger. Det daværende Statsarkivkontoret i Tromsø mottok i 1955 64 protokoller, disse utgjorde omtrent 2,8 hyllemeter. I 1989 og 1990 avleverte Lyngen sorenskriveri henholdsvis 51,5 og 9,5 hyllemeter til Statsarkivet i Tromsø. I 2001 kom den det ytterligere arkivmateriale, i alt 6,9 hyllemeter. Arkivmaterialet utgjør i dag samlet om lag 70,7 hyllemeter. Av dette utgjør pantebøker og panteregistre 3 hyllemeter.
Hexoplonini
Utbredelse
Gruppen er utbredt i Mellom- og Sør-Amerika, fra Guatemala og sørover.
Samoa under Sommer-OL 2008
30px|Padling Flatvann
Menn
Neocallitropsisslekten
Neocallitropsis-slekten (latin:  Neocallitropsis) er en slekt av nåletrær i sypressfamilien. Den har bare én art – Neocallitropsis pancheri – som vokser på Ny-Caledonia i Stillehavet’’. Arten er sårbar for utryddelse.
Alf Kaartvedt
Kaartvedt gikk av med pensjon i 1988, men forble en travel professor emeritus frem til 1995, da han etter sine bidrag til bind 1 av Norsk utenrikspolitikks historie valgte å avslutte sin aktive historikerkarriere. Senere kom det noen mindre artikler fra hans hånd.
Alf Saltveit
Han gav også ut bøker om lokale temaer og skrev mye om kulturminner i lokalpressa. Saltveit mottok Haugesund kommunes kulturstipend i 1986 og Rogaland fylkes kulturstipend i 1987.
Falkenberg stasjon
Falkenberg stasjon er en jernbanestasjon i Falkenberg kommune i Sverige. Den ble åpnet i 2008 da en ny delstrekning på Västkustbanan ble tatt i bruk. Stasjonen erstatter den gamle stasjonen fra 1886 som ligger i sentrum av Falkenberg.
Berlevåg radio
Berlevåg radio (LFQ) var en kystradiostasjon i Berlevåg som førte radioekspedisjon på mellombølge-telefoni frem til 1969 da trafikken ble fjernstyrt fra Vardø radio. Stasjonen var en ren telefonistasjon uten telegrafi underlagt telegrafstasjonen og rikstelefontjenesten.
Adina
Etymologi
Adina har flere opprinnelser. Det er:
Varberg stasjon
Stasjonen betjenes av fjerntog til Göteborg og København og av regionaltrafikk.
Perreyiinae
Levevis
Familien kan ha larver på mange ulike planter, i motsetning til flere andre undergrupper av Pergidae er de ikke knyttet til myrtefamilien. Et påfallende trekk er at noen arter har larver på gress, dette er ellers nokså uvanlig hos plantevepser.
Garnet Ault
Garnet Walter Ault (født 1. november 1905, død 10. september 1993) var en canadisk svømmer som deltok i de olympiske leker 1928 i Amsterdam.
Kungsbacka stasjon
Kungsbacka stasjon er en jernbanestasjon i Kungsbacka kommune i Sverige.
Stasjonen betjenes av fjerntog mellom Göteborg og Malmö, av Øresundstog mellom Göteborg og Danmark, og av lokaltrafikk.
.41 Magnum
Bruk
.41 Magnum fikk aldri den suksessen som .357 Magnum og .44 Magnum patronen fikk. Patronen er idag så å si utgått, og det produseres minimalt med våpen idag som er kamret for patronen.
Høyesteretts ankeutvalg
Dersom ankeutvalget avslår en anke, blir den ankede avgjørelsen rettskraftig. Saker som gjelder Den europeiske menneskerettskonvensjon kan likevel bringes inn for Den europeiske menneskerettsdomstol i Strasbourg.
Joe Hergert
Tidlig liv
Hergert var født i Wilkes-Barre i Pennsylvania. Han gikk på Mainland High School i Daytona Beach i Florida, og spilte amerikansk fotball for skolelaget Mainland Buccaneers.
Tolletaten
Organisering
Tolletaten er organisert i fem divisjoner:
Torbjørn Dahl
Han var sønn av stasjonsformann på Levanger stasjon Erling Dahl og hustru Gjertrud Buland. Torbjørn Dahl og Leif Granli var søskenbarn på morssiden.
Han er begravet på Vestre gravlund i Oslo.
Skoringen
Skoringen er en butikkjede som selger sko til menn, kvinner og barn. Kjeden har butikker i Norge og Danmark, hvor antallet strekker seg opp til rundt 200 butikker.
Seleka
Internasjonal rettergang i 2021
Den 7. januar 2019 ble Selekas leder Mahamat Said Abdel Kani etterlyst internasjonalt. Han ble utlevert til Den internasjonale straffedomstolen (ICC) den 24. januar 2021. Det første forberedende rettsmøtet fant sted i januar 2021.
Roberta Connolly
Roberta Connolly (født 23. august 1977) er en irsk handikappet bocciaspiller, som konkurrerer i klassen BC2, som er en av klassene for utøvere med cerebral parese.
Ronald Sanderson
Ronald Harcourt Sanderson (født 11. desember 1876, død 17. april 1918) var en britisk roer som deltok i OL 1908 i London.
Charles Burnell
Burnell ble olympisk mester i roing under OL 1908 i London. Han vant åtter sammen med Frederick Kelly, Albert Gladstone, Guy Nickalls, Banner Johnstone, Ronald Sanderson, Raymond Etherington-Smith, Henry Bucknall og Gilchrist MacLagan (styrmann). Mannskapet representerte Leander Club
Peer Guldbrandsen
Peer Vilhelm Norden Guldbrandsen (født 22. oktober 1912 i Odense, død 13. mars 1996) var en dansk forfatter, filmregissør, filmprodusent og skuespiller.
Cantagalo (Minas Gerais)
Cantagalo er en kommune i delstaten Minas Gerais i sørøstregionen av Brasil.
Egil Krogh
SIU
Krogh fikk sparken fra SIU etter at han nektet å godkjenne ulovlig avlytting. 30. november 1973 erkjente Krogh seg medskyldig i innbruddet hos Fielding, og gikk med på å samarbeide med påtalemyndigheten. Han ble dømt til 2–6 år i fengsel, men satt bare fire og en halv måned.
Idrettslaget Jutul
Jutul Fotball
Fotballgruppen er den største, og A-laget rykket i 2007 opp til 3. divisjon. I 2010 havnet de på tredjeplass i avdeling 3. A Laget har klart å rykke ned to divisjoner på like mange sesonger etter å ha mistet noen sentrale spillere, og ligger nå på bunnen av 5 divisjon pr 2014.
Jutul Ishockey
Klubben har eksportert mange spillere til Eliteserien, og da særlig til Frisk Asker Ishockey. Tom Erik Olsen og Michael Smithurst har flere sesonger og Norgesmesterskap for Storhamar Dragons. Per Kristian Vellan og Magnus Willy Danielsen har begge spilt for TIK.
Sesongen 2008/09 var Joachim Flaten og Garth Lunde Smestad med på å ta seriegull med Frisk Asker. Jonas Oppøyen spiller i dag for VIF. Dagens trener for Jutuls A-lag er Jan Erik Johansen, som har spilt flere sesonger i toppdivisjonen og en rekke med landslags kamper. Kristian «Kitten» Magnus Lingsom, har også hatt sine sesonger i Frisk sammen med Jan Erik Smithurst og Lars Erik Solberg. En annen som har preget Jutul gjennom flere år er Otto Otterstad. Andrew Proskurnicki spilte også flere sesonger og fungerte som spillende trener for A-laget. Han er den eneste NHL-draftede spilleren som har spilt på A-laget. De senere årene har Kristoffer Torgersen og brødreparet Sondre Stokke Hougen og Skjalg Stokke Hougen vært ledende figurer på A-laget med opphav i Jutul IL. Håkon Sagfossen har også vært en lojal spiller på A-laget i mange år.
Kjell «Reka» Helesnes er per idag den eneste Jutul-spilleren med drakt hengende i taket.
Canápolis (Minas Gerais)
Canápolis er en kommune i delstaten Minas Gerais i sørøstregionen av Brasil.
Jan Čelůstka
Jan Čelůstka (født 22. mars 1982) er en tsjekkisk triatlet. Han representerte landet sitt under Sommer-OL 2012 i London, der han kom på 30.-plass.
Gamle Vossebanen
Kjøresesongen er i fra mai til september. Det kjøres både åpne turer for publikum og chartertog for lukkede grupper. Det har vært kjørt juletog i desember (2018 og 2019). Arbeidstog kjøres hele året.
Sinkblende
Sinkblende eller sfaleritt er et mineral med den kjemiske formelen ZnS. Det er den viktigste kilden for framstilling av metallet sink. Sinkblende opptrer ofte som tetraedere og er løselig i konsentrert saltsyre.
Leksands OK
Meritter
25-manna (1) : Smålandskavlen, damer (1) :
Den kinesiske melkeskandalen
Utbruddet i offentligheten
Det danske Arla Foods er partner med og eier en mindre del av Mengniu. Det norske oljefondet hadde investert NOK 94 millioner i Mengniu.
Hjelp til rammede bønder
Kinesiske myndigheter kunngjorde i oktober at de ville gjøre sitt ytterste for at uskyldige i produksjonskjeden skulle skjermes fra straff og tap. De aller fleste bønder hadde ikke hatt noen kunnskap om eller befatning med jukset, og tapte store inntekter på grunn av skandalen. Myndighetene ville forhindre at utmerket råmelk måtte slås ut på grunn av manglende etterspørsel, og gjøre sitt ytterste for å forhindre at kuer ble slaktet. I provinsen Hebei ble det lovet omfattende økonomiske støttetiltak overfor rammede melkebønder.
Louise Granberg
Louise Elisabeth Stjernström (født Louise Elisabeth Granberg 29. oktober 1812 i Stockholm, død 28. desember 1907 i Stockholm) var en svensk skuespillerinne, dramatiker, oversetter og teaterdirektør som virket i Stockholm på 1800-tallet.
Biografi
Louise Elisabeth Granberg var datter av skuespilleren og forfatteren Per Adolf Granberg og søster til den kjente dramatikeren Jeanette Granberg. Sammen med søsteren både oversatte og forfattet hun egne teaterstykker fra 1849 og fremover; Louise benyttet pseudonymet Carl Blink og Jeanette benyyet navnet Georges Malméen, men de skrev også hver for seg. Jeanette skrev fremgangsike teaterstykker 1855 og 1857, og Louise utarbeidet 1861 et stykke i fem akter. Sesongen 1860–1861 oppførtes hennes teaterstykke Johan Fredman på Mindre teatern.
Statens operahøgskole
I 1996 ble den en del av Kunsthøgskolen i Oslo, hvor den er en egen avdeling under navnet Operahøgskolen. I dag holder skolen til i eget scenekunstbygg på Grünerløkka sammen med ballettutdanninga og teaterutdanninga.
Försvarsunderrättelsedomstolen
Förfarandet
Signalspaningsmyndigheten, for tiden Försvarets radioanstalt (FRA), må søke om tillatelse fra Försvarsunderrättelsedomstolen for signalspaning.
Når en begjæring om tillatelse til signalspaning er kommet inn til Försvarsunderrättelsedomstolen, skal domstolen så snart som mulig utnevne et personvernombud i saken og holde et rettsmøte. Ved rettsmøtet skal begjærende myndighet og personvernombudet være til stede. Domstolen kan også beslutte at andre som kan ha opplysninger av betydning for saken, får være til stede under rettsmøtet.
Virginal
Egentlige virginaler
Plasseringen av tastaturet bestemmer hvor strengen slås an. Hos de egentlige virginaler er tastaturet plassert på venstre side av resonanskassa. Strengene slås an noe lengre mot midten enn hos cembalo og spinett slik at lyden blir litt rundere.
Thomas Gill
Thomas Gill (født 16. mai 1965 i Oslo) er en norsk fotballtrener og tidligere fotballspiller. Han er kjent for å ha spilt målvakt for klubber som Brann,, Vålerenga, Aalborg, Sturm Graz og Duisburg, og spilt fem kamper for.
På sommeren i 1993 gikk Gill til den danske toppserieklubben. Oppholdet i Aalborg ble en stor sportslig suksess for Gill. Han spilte alle lagets kamper i sesongene 1993/94 og 1994/95, og endte sistnevnte med å bli kronet som dansk seriemester. Etter eget ønske ble Gill løst fra kontrakten med Aalborg i januar 1996, med samarbeidsproblemer med trener Sepp Piontek oppgitt som årsak. Da Gill ble skadet på høsten i 1995 gjorde reserven Lars Winde sine saker så bra at Gill ikke fikk tilbake plassen på laget.
Cenk Özkacar
Cenk Özkacar (født 6. oktober 2000) er en tyrkisk fotballspiller som spiller for den spanske klubben, på lån fra den franske klubben Olympique lyonnais.
Jacques Champion de Chambonnières
Liv og virke
Både bestefaren og faren var organister ved det franske kongehoffet. Faren, Jacques Champion (ca 1555 – 1640), lærte ham opp i cembalospill. Senere ble han farens etterfølger som cembalist ved chambre du roi. Chambonnières regnes som en av grunnleggerne av den franske cembaloskole. Han oppdaget Louis Couperin og fikk ham til Paris hvor Couperin ble hans elev.
Chambonnières falt tilslutt i unåde fordi han ikke ville spille generalbass i en av Lullys operaer. Da han ikke lyktes å få ansettelse i utlandet, trakk han seg tilbake til sitt hjemsted i 1662.
Rahel Friederich
Rahel Friederich (født 22. januar 1986) er en sveitsisk orienteringsløper. Friedrich er verdensmester i sprintstafett. Hun representerer den svenske orienteringsklubben Leksands OK.
Fade to Black
Sangtekst
Sangens tittel blir heller aldri nevnt i sangen.
William Peter Blatty
Forfatter
I 1983 forfattet han med boken Legion som fortsettelsen av originalstorien, og i 1990 kom filmen The Exorcist III, som bygde på Legion og som ble redigert av Blatty personlig.
Bellevue
Bellevue (fransk for «vakker utsikt») har flere betydninger:
Pelle på flyttefot
Pelle på flyttefot er et musikkalbum med Åge Magnussen og Pelle Politibil, utgitt i 1997.
Finja
Finja er et tettsted i Hässleholm kommune i Skåne län i Sverige. Det ligger nord for Finjasjön, mellom Hässleholm og Tyringe. I 2010 hadde tettstedet 535 innbyggere.
Finja har egen barneskole (1. til 5. klassetrinn).
Styx (band)
Styx sine røtter går tilbake til 1961 og de var den første tiden kjent under navnet The Tradewinds. I 1966 endret de navnet til TW4 og i 1972 tok de navnet Styx. De hadde sin storhetstid på 1970-tallet og begynnelsen av 1980-tallet. De ble oppløst i 1984, men ble gjenforent i 1989. De ble atter oppløst i 1992 før de ble gjenforent igjen i 1995.
I 1981 holdt de konsert i Drammenshallen.
Natvigeika
Treet er vertstre for tårekjuke (Inonotus dryadeus), som kun er funnet ett annet sted i Norge.
Jack Johnson (defensive back)
Profesjonell karriere
I 1958 hadde han én interception og puntet 18 ganger for 627 yards. Året etter spilte han kun i seks kamper (alle som starter), med én interception og én punt for 32 yards.
U20-VM i friidrett 2018 – Diskoskast menn
Finale
Finalen ble arrangert 15. juli klokka 13:41.
Noteropagus
Utbredelse
Slekten er utbredt i Sørøst-Asia (Hainan).
Tveit Idrettslag
Tveit Idrettslag (stiftet 31. mai 1933) er et idrettslag fra bydelen Tveit i Kristiansand.
Duncan MacKinnon
Duncan Mackinnon (født 29. september 1887, død 9. oktober 1917) var en britisk roer som deltok i OL 1908 i London.
Capim Branco
Capim Branco er en kommune i delstaten Minas Gerais i sørøstregionen av Brasil.
Forhudsstreng
Sammen antas forhuden og forhudsstrengen å ha en svært viktig funksjon for mannlig seksuell tilfredsstillelse. Ved omskjæring, som kan gjøres enten av kulturelle eller medisinske årsaker, fjernes ofte forhudsstrengen helt eller delvis.
Kunnskapssenter
Et kunnskapssenter er generelt en frittstående forskningsinstitusjon og brukes overlappende med betegnelsen institutt, uten entydige skiller. Begrepet kom i bruk i Norge rundt årtusenskiftet og er primært brukt om de to nasjonale kunnskapssentrene, dvs. forskningsinstitusjoner etablert av regjeringen. Det er delvis også brukt i helt andre betydninger, bl.a. knyttet til etablering av arbeidsplasser på bestemte geografiske steder.
Call of Duty: Modern Warfare
Handlingsreferat
I 2019, under en hemmelig militær operasjon for å gjenvinne forsendelser av farlig kjemisk gass på vei mot det fiktive Urzikstan. Alex er medlem av CIA sin avdeling Special Activities Center. Men Alex blir fanget opp av ukjente fiender som dreper flere medlemmer av Marine Raider Regiment som var sammen med Alex, og slipper unna med den kjemiske gassen. Sjefen til Alex, stasjonssjef Kate Laswell, ber om hjelp fra kaptein John Price fra det britiske Special Air Service, for å gjenvinne kjemikaliene og forhåpentligvis de-eskalere situasjonen med Russland.
Jens A. Christophersen
Han er gravlagt på Vestre Gravlund.
Vera Zvonarjova
Hun har vunnet tre Grand Slam-titler, en i double damer og to mixeddouble. Hun spiller sin andre finale i Grand Slam-turnering i US Open 2010. Den første var i Wimbledon 2010 da hun tapte til Serena Williams med 3-6, 2-6.
Stompa til sjøs
Om filmen
Filmen hadde opprinnelig navnet Himmel og Hav!, men etter en laber mottagelse publikumsmessig døpte filmselskapet den om til Stompa til sjøs og bestilte 500 selvklebende merker til å klistre på plakatene på kinoene. Året etter ble en klippet versjon utgitt med lavere aldergrense, slik at den også kunne vises for barn.
Med døden om bord
Med døden om bord (dansk: ) er en dansk stumfilm fra 1917 regissert av Hjalmar Davidsen. Manuset ble skrevet av Carl Th. Dreyer. Det litterære forelegget var Sven Elvestads fortelling Den døde Passager i bladet Lys & Skygge, nr. 17, 1909. Detektiven het der Knut Gribb. I denne filmen fikk han navnet Oliver Swift. Harald Brede kaltes Henry Mill.
Den ble forbudt av den norske sensuren.
Mjødhall
Legender og historier
Byggingen av ny mjødhall kunne også være forberedelsen til forræderske mord på kongelige. I Ynglingesagaen i Heimskringla forteller Snorre om hvordan den legendariske svenske kongen Ingjald Anundsson Illråde lot konstruere en stor sal «som var like stor og gildt utstyrt som den i Uppsal, den kalte han Sjukongesalen, det var satt opp sju høgseter i den». Hensikten var å invitere alle småkonger og brenne dem inne om natten når de lå og sov ut rusen. I henhold til Ingvar den vidfarnes saga ble det samme gjort av den svenske kongen Erik Seiersæl da han fikk myrdet Åke, en opprørsk svensk høvding i Gamle Uppsala på slutten av 900-tallet.
Richard Varga
Richard Varga (født 28. januar 1989) er en slovakisk triatlet. Han representerte landet sitt under Sommer-OL 2012 i London, der han kom på 22.-plass.
Montevideo (Chachapoyas)
Montevideo er en by i provinsen Chachapoyas i Amazonas i det nordvestlige Peru, og er hovedstaden for distriktet Montevideo. Byen ligger om lag 2450 moh. og har 807 innbyggere (2012).
Har ni hört kamrater
Albumet var av og med Rolf Adolfsson, Mia Benson, Gudrun Berg, Thomas Bolme, Stefan Böhm, Stig Engström, Anders Forsslund, Gunilla Hammarström, Helena Henschen, Gunnar Idring, Angelica Langhammer, Lennart Lidström, Inger Liljefors, Ann-Sofi Nilsson, Gunnar Ohrlander, Stefan Ringbom, Per Sandborgh, Rolf Skoglund, Marie-Louise Söderström og Röda Stjärnan.
Abdul Latif Ibrahimi
Ibrahimis tid som guvernør i Kunduz ble bare for to år 2002–2004. Han ble da flyttet, og var i kortere perioder guvernør i Faryab og i Takhar, frem til 2005.
Natriumcyanid
Henrettelse ved hjelp av gass blir fortsatt praktisert i noen stater i USA. Her blander de kaliumcyanid og natriumcyanid i et beger med svovelsyre.
Arkeologiåret 2019
Arkeologiåret 2019 er en oversikt over blant annet utgravninger, fødte og avdøde personer med tilknytning til arkeologi i 2019.
Windy Boats
Windy har blant annet produsert:
Laurence Olivier
Privatliv
Laurence Olivier inngikk tre ekteskap: med Jill Esmond 1930–1940 (sønnen Tarquin Olivier), Vivien Leigh 1940–1960 (ingen barn) og Joan Plowright fra 1961 til sin død i 1989 (sønnen Richard Olivier og de to døtrene Julie Kate Olivier og Tamsin Olivier).
Frederiksberg metrostasjon
Historie
Stasjonen var opprinnelig mellomstasjon på banen København-Roskilde (før bruken av den nåværende Københavns Hovedbanegård). Den gamle stasjonsbygningen, som er tatt ut av drift, er oppført 1864 etter tegninger av arkitekten V.C.H. Wolf, som også sto for pakkhuset og stasjonsforstanderboligen i forlengelse av bygningen. Hele bygningskomplekset ble fredet i 1992.
Nicodemus Tessin den yngre
Nicodemus Tessin d.y. ble født i Nyköping som sønn av Nicodemus Tessin d.e. og Maria Persdotter Swahn. Han gikk på den tyske skolen i Stockholm, hvor han etterpå studerte arkitektur slik som faren. Han viste tidlig evner og ble lagt merke til for et hyllningsdikt til Karl XI som ble utgitt.
Reiser og utdannelse
I 1670 ble Tessin skrevet inn ved Uppsala universitet hvor han studerte matematikk, fransk og italiensk, og fra 1671 kom han under enkedronning Hedvig Eleonoras bekyttelse, slik at han kunne reise til Italia på studietur i 1673.
Karriere
I 1680 ble Tessin utnevnt til leder av Hedvig Eleonoras byggeprosjekter og ble utnevnt til kammerherre. 1687-88 bega han seg enda en gang til Frankrike og Italia, for å hente inspirasjon til Drottningholms interiør, og stiftet bekentskap med Burchard Precht. Han hadde på det tidspunkt etterfulgt sin far som hoff- og slottsarkitekt, og ble i tillegg stadsarkitekt, i sistnevnte stilling sammen med sin halvbror Abraham Winandts.
Med tiden tok hans administrative ambisjoner overhånd. I 1705 ble han kansler ved Lund Universitet og i forbindelse med dette forlot han stillingen som statsarkitekt. Karl XII utnevnte ham til kongelig rådgiver og medlem av «Justitierevisionen» i 1712. Han politiske karriere skaffet ham uvenner og etter Karl XIIs død sluttet han seg til det holsteinske parti og ville gå i allianse med Russland, noe som førte til at han falt i unåde i 1726 og ble avskjediget av Fredrik I. Han døde 1728 og fikk en enkel begravelse i stillhet.
Eugenikk
Historikk
På 1800-tallet forble slike tanker nokså teoretiske, siden det ble sett på som urealistisk å påvirke de underliggende forholdene, men dette endret seg etter århundreskiftet. Galton (som døde i 1911) opplevde så vidt en oppblomstring av eugenikken. Den første rasehygieniske foreningen ble grunnlagt i Tyskland i 1905. Det fulgte tilsvarende foreninger i USA (1906), Storbritannia (1907), Norge (1908), Sverige (1909) og en lang rekke andre land (den siste ser ut til å ha blitt grunnlagt i Hellas i 1953). Mens foreningene i denne startfasen ofte ble drevet av genetiske lekfolk, oppstod parallelt en rekke forskningsinstitutter, bl.a. i London (1904), Cold Spring Harbor (1910), Petrograd (1921), Brussel, Roma, Uppsala (1922), Berlin (1926) og Rio de Janeiro (1937). Det første professoratet i eugenikk ble stiftet i London i 1909. Eugenikerne hadde et utstrakt internasjonalt samarbeid, med felles paraplyorganisasjoner og konferanser (1912 i London, 1921 og 1932 i New York).
Eugenikk i Norge
Frem til 1977, da loven ble opphevet og erstattet med en ny, var totalt ca. 44 000 personer (68 % kvinner) blitt sterilisert i Norge. Rundt 7 000 (16 %) av disse var blitt sterilisert på eugenisk grunnlag, et tall som omfattet psykisk syke, tatere og «sosialt mistilpassede». De resterende steriliseringene var såkalt «medisinske», dvs. basert på pasientens individuelle ønske, f.eks. til fødselskontroll. Således hadde det totalet antallet årlige steriliseringer vært økende utover hele etterkrigstiden, selv om tallet på eugeniske steriliseringer hadde falt til nesten null i løpet av 1950-tallet.
Eugenikk og rasisme
Det er ingen nødvendig kobling mellom eugenikk og rasisme. Rasebegrepet var nokså flytende rundt 1900 og kunne referere til både nasjoner, etniske grupper eller hele arten (f.eks. «den tyske rase», «den hvite rase», «den menneskelige rase»). Selv begrepet rasehygiene forutsatte derfor ikke nødvendigvis et syn om at noen raser var bedre enn andre, men at en bestemt «rase» – eller hele menneskeheten – skulle beskyttes mot genetisk nedbryting innenfra. Dette var eugenikkens opprinnelige anliggende, og mange eugenikere holdt klar distanse til rasistiske forestillinger. Rasesegregeringen i Syd-Afrika hadde f.eks. enkelte eugeniske undertoner, men ble overveiende begrunnet kulturelt og sosialt, siden eugenikk var lite populær blant den sterkt kristne boerbefolkningen.
Eugenikk og verdier
Eugenikk var alltid et sosialpolitisk program i tillegg til en vitenskap. Vitenskapelige fakta alene kan imidlertid ikke begrunne noen politikk, fordi det er normative verdier som bestemmer hvordan faktaene kan tolkes og bør brukes. Selve definisjonen – å forbedre en rase / det menneskelige genforråd – forutsetter jo en verdibasert oppfatning av hva som er «bedre».
En forbryders memoirer
Handling
Thomas Busch var utvilsomt jordens farligste forbryter, dobbelt farlig, ettersom han visste å unnvike fra alle de fengslene, som han hadde sittet inne i. Det fantes mange historier som tok for seg hans geniale oppfinnsomhet, da det gjaldt å flykte fra fengsler. Busch hadde gått i en felle, lagt av politiet, satt i fengsel, ventet på sin dom. Da han skulle stilles for retten, ønsket han ikke å flykte derfra. Han hadde forberedt sin flukt, og visste at han fire dager senere på nytt ville være hos sine kamerater. Han ble dømt til døden. Som siste ønske fortalte Busch at han gjerne ville berette sin historie til en forfatter. Fengselsdirektøren sendte bud etter den ansette forfatteren, dr. Stein, som mente at Busch var en dannet og ypperlig forteller. Uten sin viten, ble forfatteren i den kommende tiden budbringer for Buschs hjelpere. Han fikk jevnlig besøk av dr. Stein og var nådd til å diktere tredje kapittel. Til slutt opprant dagen for flukten. Om morgenen ble dr. Stein besøkt av to av hans hjelpere. De overfalt ham, bandt ham på hender og føtter. Da de noen minutter etter forlot leiligheten var den ene maskert akkurat som dr. Stein. Han begav seg skyndsomt til fengselet. De to forbryterne overbemannet lett den intetanende fengselsbetjenten.